श्रीनगर। जम्मू-कश्मीर के कुपवाड़ा में मंगलवार को सुरक्षाबलों आतंकियों के बीच मुठभेड हो गई। इस मुठभेड में जवानों को बड़ी कामयाबी मिली है। जवानों ने दो आतंकवादियों को मार गिराया। खबरों के अनुसार घटना हंदवाड़ा में हुई है। मुठभेड के बाद पुलिस ने इलाके में सर्च ऑपरेशन शुरू कर दिया है। शुरुआती जानकारी के मुताबिक इस एनकाउंटर में सुरक्षाबलों को कोई भी क्षति नहीं हुई है। बताया जा रहा है कि जवानों को सूचना मिली थी कि इलाके में कुछ आतंकी छुपे हुए हैं।